Аԥсны
Ажәабжьқәа Sputnik Аԥсны аҟны
Бжьаниа ауааԥсыра рахь ааԥхьара ҟаиҵеит абҵара 4 рзы аҿагыларатә акциахь имнеирц
22:30 02.11.2021 (ирҿыцуп: 22:36 02.11.2021)
Расширенное заседание кабмина по вопросам инвестпрограммы
Уаанӡа аветеранцәа аҳәамҭа ҟарҵахьан абҵарамза 4 рзы Аҟәа аҿагыларатә акциа мҩаԥыргоит ҳәа Аԥсны аҩнуҵҟатәи аусқәа рминистр Дмитри Дбар имаҵура зынӡаск дамырхразы.
АҞӘА, абҵара 2 - Sputnik. Аԥсны ахада Аслан Бжьаниа атәылауаа рахь ааԥхьара ҟаиҵеит аҿагыларатә акциақәа алахәра рҽацәхьаркырц еиуеиԥшым ахҟьаԥҟьа бааԥсқәа ҟамларц азы, абри аҩыза аҳәамҭа ҟаиҵеит Аԥсуа телехәаԥшра аинтервиу анеиҭоз.
"Ҳаҭыр зқәу ауаажәлар, ҳаҭыр зқәу аветеранцәа, адырра шәысҭар сҭахын иахьатәи аамҭазы аковид ҿкы аламырҵәаразы аԥкрақәа аӡәгьы ишаԥиимхыц. Ҳара ҳахь аӡәгьы дадымҵаалацт уи акциа амҩаԥгара рақәиҭтәразы. Убри аҟнытә, исымоу аҭагылазаашьа схы иархәаны ҳтәылауаа срыҳәар сҭахуп уи аусмҩаԥгатә рхы аладмырхәырц еиуеиԥшым ахҟьаԥҟьа бааԥсқәа рҽырцәыхьчаразы. Аԥсҭазаара аангылаӡом, аҭыԥ змаз агхақәа рҭыԥ иқәҳҵоит, аҩнуҵҟатәи аусқәа рминистр иусураҿы ахылаԥшра џьбара имазаауеит. Агәыӷра сымоуп аҭыԥ змаз ахҭыс аиԥш зеиԥшу уаҳа иҟамлап ҳәа", - иҳәеит атәыла ахада.
Аԥсны жәлар Рџьынџьтәылатә еибашьра аветеранцәа рхеилак еидгыла Аӡҩыбжьа ақыҭан аизара мҩаԥыргеит амҽыша жьҭаара 31 рзы.
Аизараан иӡбан Аԥсны аҩнуҵҟатәи аусқәа рминистр Дмитри Дбар иамхразы аҿагыларатә акциа абҵара 4 рзы амҩаԥгара ҳәа аҳәамҭа ҟаиҵеит Аӡҩыбжьа ақыҭа ахада Дмитри Абыхәба.
Аҩаша абҵара 2 рзы еилкаахеит Аԥсны ахада аҩнуҵҟатәи аусқәа рминистр Дмитри Дбар имаҵураҿы даанижьит, иахьа инаркны иара инапынҵақәа рынагӡара еиҭахациркит.
2 Абҵара, 18:45
Иара алеишәатә лахь иҭан.